حافظ اکرام احمد ضیغم

سید حافظ اکرام احمد ضَیغَم رامپوری (1788ء – 1869ء) بنگال میں جا پزیر اردو اور فارسی زبان کے معروف شاعر ہوئے ہیں۔ ان کا تخلص ضیغم تھا لیکن ابتدا میں حشمت تخلص کرتے تھے۔ ان کا پیشہ طبابت تھا لیکن شعر و شاعری سے فطری ذوق رکھتے تھے۔ انھوں نے مختلف وضاحت سخن میں طبع آزمائی کی مگر ریختی اور مرثیہ میں ملکہ خاص تھا۔ فنِ عروض میں میں درج اجتہاد پر فائز تھے۔ ان کی شاعری لکھنوی طرز کی تھی۔

 سوانح حیات 
صاحب تذکر کاملانِ رامپور کے بقول ضیغم کی پیدائش سنہ 1203ھ (مطابق 1788ء) میں ہوئی۔ نساخ نے ان کی جائے پیدائش دہلی اور وطن رام پور لکھا ہے جبکہ صاحب تذکر بزم سخن انھیں  لکھتے ہیں۔ ان کا سلسلۂ نسب احمد سرہندی تک پہنچتا ہے۔

ضیغم شاہ رؤف احمد رافتؔ کے داماد اور شاگرد تھے۔ رافتؔ کے علاوہ ضیغم میاں احمد حسین راحت کے بھی تلمیذ تھے۔ غزل کے علاوہ وہ ہزل اور مرثیہ کہتے تھے اور ان تینوں اصنافِ سخن میں مہمان تخلص کرتے تھے۔ انھوں نے بہتیرے ملکوں مثلاً بلادِ فارس، توران، کابل، پنجاب، ہند، دکن اور بنگالہ کا سفر کیا۔ وہ زبان ہائے متعدد مثل عربی، فارسی، ریختہ، ترکی، پنجابی و ناگری وغیرہ سے بھی واقف تھے۔ مختلف زبانوں کے علاوہ طب یونانی، طبِ ہندی، طبِ مغربی اور کیمیا گری فن شعبدہ اور دیگر علوم و فنون میں بھی کمال رکھتے تھے۔

ضیغمؔ کلکتہ میں چودہ پندرہ برس اور ڈھاکہ میں کم و بیش آٹھ برس قیام پزیر رہے۔ نساخ کے مطابق سنہ 1286ھ (مطابق 1869ء) ضلع بریسال میں مع اہل و عیال ایک تالاب میں غرق ہو کر فوت ہوئے۔ وفات کے وقت انتہائی کی عمر 83 سال تھی۔

ضیغمؔ کے بہت سے سر بر آوردہ اور لائق شاگرد چھوڑے جن میں عبد الغفور خاں بہادر نساخ، سید محمود آزاد، منشی عبد اللہ آشفتہ، حکیم اشرف علی مست، خواجہ عبد الغفار اختر، راجہ جنمے جئے متر ارمان، رحمنٰ علی طیش اور حافظ رشید النبی وحشت قابل ذکر ہیں۔

 تصانیف 
 : مطبع محمدی کلکتہ میں 1848ء میں چھپی اور اس کا حجم 12 صفحات تھے اور چھپائی ٹائپ کی تھی۔ اس کا ایک مطبوعہ نسخہ ڈھاکہ یونیورسٹی لائبریری (حکیم حبیب الرحمٰن کلکشن) میں موجود ہے۔ مثنوی میں بعض ایسے الفاظ استعمال ہوئے ہیں جو میر اور سودا کے عہد کے ہیں مثلا کیتئیں، تس اوپر، انھوں کے، کسی کے تئیں، انھوں سے، توجھے، کتوال بجائے کوتوال وغیرہ۔

 حوالہ جات 

زمرہ:اردو شعرا
زمرہ:اردو مرثیہ نگار
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی مسلمان
زمرہ:رام پور، اتر پردیش کی شخصیات
زمرہ:1788ء کی پیدائشیں
زمرہ:1869ء کی وفیات
زمرہ:اموات بسبب غرق آب